ส่วนที่ 1

ข้อมูลสรุป (Executive Summary)

บริษัท เจนเนอรัล เอนจิเนียริ่ง จำกัด (มหาชน) (“บริษัทฯ”) เดิมชื่อ บริษัท เยนเนอรัล

เอนยิเนียริ่ง จำกัด (มหาชน) ก่อตั้งเมื่อวันที่ 14 กันยายน 2505
ด้วยทุนจดทะเบียนเริ่มแรกห้าแสนบาท เริ่มแรกประกอบธุรกิจผลิตเสาเข็มคอนกรีตอัดแรง
เสาไฟฟ้าคอนกรีต และบริษัทฯ ได้แปรสภาพเป็น บริษัทมหาชน เมื่อวันที่ 5 พฤศจิกายน 2536
ด้วยทุนจดทะเบียน 180 ล้านบาท ประกอบธุรกิจหลักคือ ผลิตเสาเข็มคอนกรีตอัดแรง
พื้นคอนกรีตอัดแรงในที่ชนิดไร้คาน พื้นผนังคอนกรีตสำเร็จรูป ผลิตภัณฑ์

จี.อาร์.ซี. ผลิตภัณฑ์วัสดุรอยต่อพื้นสะพาน และผลิตภัณฑ์ซีเมนต์พิเศษ

ณ วันที่ 31 ธันวาคม 2548 บริษัทฯ มีหลักทรัพย์จดทะเบียนในตลาดหลักทรัพย์แห่งประเทศไทย
ภายใต้ชื่อย่อหลักทรัพย์ “GEN” สำหรับหุ้นสามัญจำนวน 476,812,500 หุ้น และ “GEN-W1”
สำหรับใบสำคัญแสดงสิทธิที่จะซื้อหุ้นสามัญจำนวน 238,362,035 หน่วย โดยมีทุนจดทะเบียน
715,218,750 บาท เป็นทุนที่ออกและเรียกชำระแล้ว 476,812,500 บาท ประกอบด้วยหุ้นสามัญ
476,812,500 หุ้น มูลค่าตราไว้หุ้นละ 1 บาท

บริษัทฯ ประกอบธุรกิจผลิตวัสดุก่อสร้าง ซึ่งได้นำไปใช้งานคือ ก่อสร้างอาคาร, ก่อสร้างโรงงาน,
ห้างสรรพสินค้า อาทิ สยามพารากอน บิ๊กซีและโลตัส ก่อสร้างอาคารในสนามบินสุวรรณภูมิ
โดยมีการใช้ผลิตภัณฑ์ เสาเข็มคอนกรีตอัดแรง พื้นคอนกรีตอัดแรงชนิดไร้คาน ผนังคอนกรีตสำเร็จรูป
ผลิตภัณฑ์ของบริษัทฯ ยังได้นำไปใช้ในการสร้างโรงไฟฟ้า คือ ผลิตภัณฑ์ซีเมนต์พิเศษเดนก้า
ซึ่งใช้ในการติดตั้งเครื่องกำเนิดไฟฟ้า เนื่องจากเป็นซีเมนต์ชนิดไม่หดตัว

สำหรับสถานที่ที่ผู้ออกแบบต้องการความสวยงาม เช่น หอประชุมกองทัพเรือ
ต่อเติมพระที่นั่งจักรีมหาปราสาท หรือหอประชุม ผลิตภัณฑ์คอนกรีตผสมใยแก้ว (GRC)
เป็นผลิตภัณฑ์ที่นิยมนำไปใช้ เนื่องจากมีน้ำหนักเบา รูปทรงคมชัด สวยงาม คงทนในระยะยาว
สำหรับงานภาครัฐที่ได้นำผลิตภัณฑ์ของบริษัทฯ ไปใช้ ที่เห็นได้ชัดเจน คือ
วัสดุรอยต่อพื้นสะพานและถนน ทั้งทางด่วน สะพานต่างระดับ และสะพานขนาดใหญ่
ซึ่งวัสดุรอยต่อพื้นสะพานนี้ ปัจจุบันเป็นวัสดุที่ดีที่สุด ทั้งนี้เนื่องจากเป็นนโยบายของบริษัทฯ
ที่จะตอบแทนสังคม ให้ประชาชนได้ใช้วัสดุที่ดี ซึ่งจะสามารถใช้ได้เป็นระยะเวลายาวนาน
และเป็นการประหยัดงบประมาณการซ่อมแซม ซึ่งมาจากภาษีของประชาชน
ในการป้องกันสิ่งแวดล้อมด้านเสียงดัง ได้มีการนำผนังกันเสียง ซึ่งจะมีให้เลือกหลายแบบ
เพื่อให้เหมาะกับการใช้งานนั้น จะพบเห็นได้บนทางด่วนพิเศษ, ทางหลวง , อุโมงค์ทางลอด
และในสถานีรถไฟใต้ดิน

นอกจากนี้บริษัทฯ ยังได้จัดหาผลิตภัณฑ์ โดยเป็นตัวแทนจำหน่ายแผ่นทางข้ามรางรถไฟ
พร้อมอุปกรณ์รางรถไฟยี่ห้อ “Bodan” ซึ่งเป็นผลิตภัณฑ์ที่ยอมรับว่าดีที่สุดในโลก
และการรถไฟแห่งประเทศไทยได้มีการใช้งานอยู่แล้ว
ทั้งนี้เพื่อสอดคล้องกับนโยบายการลงทุนของรัฐบาลในระบบ

สื่อสารมวลชน

ในไตรมาส 4 ของปี 2548 บริษัทฯ ได้ขยายการดำเนินธุรกิจด้านการรับเหมาก่อสร้าง
เนื่องจากบริษัทฯ เห็นว่า บริษัทฯ เป็นผู้ผลิตวัสดุก่อสร้าง และเป็นที่ยอมรับว่าสินค้ามีคุณภาพดี
การบริการเป็นที่น่าเชื่อถือ จึงนำจุดนี้มาพิจารณา
ซึ่งเป็นการเริ่มต้นก้าวแรกสู่การเป็นผู้รับเหมาก่อสร้าง ในงานขนาดเล็กและขนาดปานกลาง
เพื่อเป็นการเพิ่มประสบการณ์ให้กับบุคลากรของบริษัทฯ ในการที่บริษัทฯ จะรับงานรับเหมาต่อไปในปี
2549

สำหรับผลการดำเนินงานปี 2548 บริษัทฯ และบริษัทย่อยมีรายได้รวม 836.42 ล้านบาท ลดลง
190.68 ล้านบาท คิดเป็นร้อยละ 18.56 จากปี 2547 ซึ่งมีรายได้รวม 1,027.10 ล้านบาท
ต้นทุนขายและค่าใช้จ่ายในการขายและการบริหารรวม 873.70 ล้านบาท ลดลงร้อยละ 13.95
เมื่อเทียบ

กับปี 2547 ซึ่งมีจำนวน 1,015.40 ล้านบาท ทำให้บริษัทฯ และบริษัทย่อย มีขาดทุนสุทธิเท่ากับ
44.79 ล้านบาท สาเหตุการขาดทุนจากการดำเนินงาน เนื่องจากต้นทุนวัตถุดิบที่เพิ่มขึ้น เช่น
ราคาเหล็ก, ลวด และน้ำมัน
อีกทั้งมีผลของการลงทุนในบริษัทย่อยที่ไม่สามารถหาผลกำไรได้ในขณะนี้
มีส่วนแบ่งขาดทุนเป็นจำนวนเงิน 19.64 ล้านบาท

สำหรับฐานะทางการเงิน ณ วันที่ 31 ธันวาคม 2548 บริษัทฯ และบริษัทย่อยมีสินทรัพย์รวม
746.73 ล้านบาท ลดลงร้อยละ 14.03 เมื่อเทียบกับปี 2547 ซึ่งมีจำนวน 868.59 ล้านบาท
หนี้สินรวม 337.78 ล้านบาท ลดลงร้อยละ 18.52 เมื่อเทียบกับปี 2547 ซึ่งมีจำนวน 414.57
ล้านบาท ส่วนของผู้ถือหุ้น 408.95 ล้านบาท ลดลงร้อยละ 9.93 เมื่อเทียบกับปี 2547 ซึ่งมีจำนวน
454.03 ล้านบาท

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)